**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 13.05.2023, ora 08.00 – 14.05.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 14.05.2023, ora 07.00**

**RÂURI**

Debitele au fost în general în scădere, exceptând râurile din bazinele hidrografice: Vișeu, Iza, Tur, Arieș, Timiș, Bârzava, Moravița, Caraș, Nera, Cerna, bazinele superioare ale Someșului Mare, Someșului Mic, Crasnei, Barcăului, Crișurilor, Jiului și cursurile inferioare ale Ialomiței și Siretului unde au fost în ușoară creștere datorată precipitațiilor și propagării.

Pe râurile din bazinele Vedea, Bârlad, bazinul mijlociu și inferior al Prutului şi pe râurile din Dobrogea, debitele au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Bârzava, Moravița și mai mici (sub 30% din normalele lunare) pe afluenții Jiului, Trotușului, Bârladului, Prutului și pe unii afluenți din bazinul inferior al Oltului.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general în scădere, exceptând râurile din bazinele hidrografice: Tur, Crasna, Barcău, Arieș, Bega, Timiș, Bârzava, Moravița, Caraș, Nera, Cerna, bazinele superioare ale Someșului Mic, Crișurilor, Jiului unde vor fi în ușoară creștere datorată precipitațiilor prognozate și propagării.

Pe râurile din bazinele Vedea, Bârlad, bazinul mijlociu și inferior al Prutului şi pe râurile din Dobrogea, debitele vor fi relativ staționare.

Sunt posibile creșteri de niveluri și debite pe unele râuri mici din zonele montane, în special din vestul și sud – vestul țării, ca urmare a precipitațiilor sub formă de aversă, mai însemnate cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 13.05 – 14.05.2023 a fost staționar, având valoarea de 6400 m3/s, sub media multianuală a lunii mai (7250 m3/s).

În aval de Porţile de Fier debitele au fost în creștere pe sectorul Gruia – Tr. Măgurele și la Tulcea, staționare la Zimnicea și în scădere pe sectorul Giurgiu – Isaccea.

Debitul la intrarea în țară (secțiunea Baziaș) va fi în creştere (6500 m3/s).

În aval de Porțile de Fier debitele vor fi în creștere pe sectorul Gruia – Giurgiu și în scădere pe sectorul Olteniţa – Tulcea.

**2.** **Situația meteorologică în intervalul 13.05.2023, ora 09.00 – 14.05.2023, ora 06.00**

**ÎN ŢARĂ**

Valorile termice diurne, deși în creștere față de ziua anterioară în cea mai mare parte a țării, creștere local semnificativă în sud-vest, au continuat să caracterizeze o vreme rece, chiar deosebit de rece local în nord-vest și pe alocuri în rest(cu precădere în centru). Cerul a fost temporar noros și a plouat slab, ziua- local în regiunile vestice și nord-vestice și izolat în restul zonelor, iar noaptea în cele sud-vestice. La munte, începând cu altitudini de 1500 m au fost precipitații sub formă de ninsoare. Vântul a suflat slab și moderat, cu intensificări temporare, pe creste, cu viteze de până la 80 km/h în nordul Carpaților Orientali, iar noaptea în sudul Banatului, unde rafale au depășit 60 km/h. S-a menținut strat de zăpadă local în zona montană foarte înaltă și măsura -în platformele stațiilor meteorologice- până la 236 cm în Munții Bucegi și 189 cm în Munții Făgăraș, la peste 2000 m. Temperaturile maxime s-au încadrat între 12 grade la Ocna Șugatag și 22 de grade la Bechet, Hârșova, Gura Portiței, Zimnicea, Cernavodă, Tulcea, Gorgova și Turnu Măgurele, iar la ora 06 erau -1 grad la Miercurea Ciuc, Întorsura Buzăului și Toplița și 14 grade la Sulina.

Observație: de ieri dimineață de la ora 6 a fost în vigoare 1 mesaj de atenționare cod galben pentru fenomene meteorologice periculoase imediate emis de către SRPV Timișoara.

**LA BUCUREŞTI**

Valorile termice diurne, în creștere față de zilele precedente, s-au apropiat de cele climatologic specifice perioadei; astfel, temperatura maximă a fost de 19 grade la Afumați, 20 grade la Băneasa și 21 de grade la Filaret. Până spre orele prânzului au fost înnorări, apoi cerul s-a degajat treptat. Vântul a suflat slab până la moderat. La ora 06 erau 7 grade la Afumați, 8 grade la Băneasa și 9 grade la Filaret.

**3. Prognoza meteorologică în intervalul 14.05.2023, ora 09.00–15.05.2023, ora 09.00**

**ÎN ŢARĂ**

Valorile termice vor continua să crească față de intervalul precedent și vor fi mai apropiate de cele normale pentru această perioadă, exceptând regiunile sud-vestice, unde cele diurne vor fi în scădere și vor caracteriza o vreme răcoroasă, local chiar rece. Cerul va avea înnorări temporare, mai accentuate însă în regiunile vestice și sud-vestice precum și în zonele montane aferente unde local vor fi averse. Pe alocuri, cu o probabilitate mai mare în grupa vestică a Carpaților Meridionali se vor acumula cantități de apă mai însemnate. La altitudini de peste 1800 m, trecător vor mai fi precipitații mixte. Vântul va avea intensificări susținute în sudul Banatului cu viteze de 60...70 km/h și pe crestele Carpaților Meridionali (peste 80 km/h), iar în restul teritoriului va sufla slab și moderat, pe arii restrânse în prima parte a intervalului cu rafale de până la 50 km/h. Temperaturile maxime se vor încadra în general între 16 și 22 de grade, iar cele minime vor fi cuprinse între 7 și 15 grade, mai scăzute în estul Transilvaniei. Izolat vor fi condiții de ceață.

**LA BUCUREŞTI**

Valorile de temperatură diurne, comparabile cu cele din intervalul precedent se vor situa în continuare în jurul celor normale. Cerul va avea înnorări temporare, iar vântul va sufla slab și moderat. Temperatura maximă se va situa în jurul a 22 de grade, iar minima va fi de 8...10 grade.

1. ***CALITATEA APELOR***

***Administrația Națională Apele Române*** informează despre producerea, în data de 13.05.2023, ora 19.30, unei poluări accidentale cu ape de mină (culoare cărămizie) a râului Bistrița pe raza orașului Broșteni, localitatea Holda, județul Suceava, pe o lungime de aproximativ 3 km. Unda de poluare se deplasează spre județul Neamț. Sursa apelor de mină este platforma minieră Isipoaia. Nu au fost identificate alte surse de poluare. Nu a fost observată mortalitate piscicolă. Apele de mină sunt dirijate printr-un canal de evacuare, parțial betonat, ce are o lungime de aproximativ 300 de metri, în râul Bistrița. Reprezentanții SGA Suceava au prelevat în 13.05.2023, ora 23.00 probe de apă din următoarele secțiuni :

1. Apă de mină din gura de evacuare a platformei miniere Isipoaia;

2. Ape de mină în amestec cu ape pluviale la capătul canalului de evacuare, 50m amonte cu râul Bistrița;

3 Apă suprafață râu Bistrița- 300 m amonte de confluența cu apele de mină;

4. Apă suprafață râu Bistrița- 700 m aval de zona de confluență cu apele de mină;

5. Apă suprafață râu Bistrița- 1,5 km aval de zona de confluență cu apele mină;

6. Apă suprafață râu Bistrița- 5 km aval de zona de confluență cu apele mină (limita cu județul Neamț).

Din mina Isipoaia, obiectiv închis, se scurg în continuare ape de mină poluate cu un debit aproximativ de 30 de l/s. Vom reveni cu informații suplimentare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA COMUNICARE